**ОПШТИНА СЕЧАЊ**

н/р ПРЕДРАГ РАЂЕНОВИЋ, председник општине

**ПРЕДМЕТ: УРУЧЕЊЕ УГОВОРА О ДОДЕЛИ СРЕДСТАВА ПУТЕМ ЈАВНОГ КОНКУРСА У ОБЛАСТИ САОБРАЋАЈНЕ ИНФРАСТРУКТУРЕ**

Поштовани г. Рађеновићу,

У име Управе за капитална улагања Аутономне покрајине Војводине, позивамо Вас да **у среду, 17. фебруара 2021. године, у 12.00 часова,** присуствујете свечаном уручењу уговора за доделу средстава путем јавног конкурса за финансирање и суфинансирање пројеката у области развоја саобраћајне инфраструктуре.

Свечано уручење уговора биће уприличено **у холу зграде Покрајинске владе** (Булевар Михајла Пупина 16, Нови Сад).

У складу са одлуком о додели средстава, општини Сечањ је додељено 100.000.000,00 динара за реализацију следећег пројекта:

|  |  |
| --- | --- |
| **САОБРАЋАЈНА ИНФРАСТРУКТУРА :** |  |
| Рехабилитација улица у општини Сечањ у насељеним местима Бока, Јарковац и Неузина | 100.000.000,00 |

На потписивање уговора је **неопходно да понесете печат и деловодни печат/број.**

**Љубазно молимо да своје присуство на потписивању уговора потврдите најкасније у петак, 12. фебруара 2021. године, до 14.00 часова**.

С поштовањем,

Маја Томић,

Одсек за односе са јавношћу

Управе за капитална улагања АП Војводине